Előzetes hatásvizsgálat
1.1 Társadalmi hatások:
A tervezet a rendszeres szociális segélyre jogosult személyek esetében a feltételekhez kötött segélyezés elvének érvényesülése nyomán - megteremti a lehetőséget az ingatlanok környezetét esetlegesen jellemző rendezetlen állapotok gyors és határozott módon történő felszámolására.
1.2. Gazdasági, költségvetési hatás:
A rendelet módosításának közvetlen gazdasági, költségvetési hatása nincs.

1.3. Környezeti, egészségi következmények:
A rendelet-tervezet elfogadása esetén a rendszeres szociális segélyre jogosultak, által életvitelszerűen lakott ingatlanok is tisztábbá, gondozottabbá, rágcsálóktól, kártevőktől mentessé válhatnak, a lakókörnyezet vizsgálatának részletes szabályozása tartalmaz környezetvédelmi előírásoknak megfelelőséget is.

1.4. Adminisztratív terheket befolyásoló hatások:
A rendelet-tervezet hatásaként a szociális ügyintézőkre háruló adminisztratív teher nem

igényel többlet létszámot.
2. A jogszabály megalkotásának szükségessége, a jogalkotás elmaradásának várható

következményei:
A tervezet elfogadása nyomán megteremtődik az önkormányzati rendeletnek az Szt. 2012.

január 1-jétől hatályos szabályaival való összhangja. Bővül a  temetési segélyre való jogosultak köre a kivételes méltányosság gyakorlásával.  
3. A jogszabály alkalmazásához szükséges személyi, szervezeti, tárgyi és pénzügyi

feltételek:
Az aktív korúak ellátásával foglalkozó ügyintéző folytatná le  a lakókörnyezet vizsgálatát.

A  lakókörnyezet vizsgálatát a rendelettervezet elfogadása esetén a hatályba lépést követően az új eljárások kapcsán kell elvégezni. A 2011. július 1-től érvényben lévő   ügyfélfogadási rend  lehetővé teszi  a lakókörnyezet vizsgálatának  az ügyfélmentes időszakban történő elvégzését. 
A rendelet végrehajtásához szükséges szervezeti személyi, tárgyi és pénzügyi feltételek rendelkezésre állnak, a rendelet módosítása nem igényel többletforrást. 

